《咏扇四首 其三 团扇》
清代·荣汝楫

谁人巧取天边样，赠我团圞月一规。数队蝶衣春煖后，几家萤院夜凉时。

吴趋暮雨词翁画，溪苑秋风妃子诗。可惜新奇争炫目，纷纷半付市儿持。

作者简介：荣汝楫(1833--1894)。字作舟，号拙庵，清无锡人。汉璋长子。幼从王柏亭学。工制艺词章。咸丰三年(1853)邑庠生，十一年拔贡。朝考得教职，待选于家。教授里中，族中子弟及百里外。